LidanRubinov/Halacha-QA huggingface dataset:
שאלה: שכר לגויים טובים: אנו העם הנבחר ועם סגולה כך הקב"ה בחר וציווה אותנו בתורה ובמצוות. אך לגבי הגויים שמכל מיני דתות שונות שמיותר לציין את שמם אך הם מקיימים מסירות נפש מלאה לאלוהים ומודים לו ומברכים ועובדים אותו באופן מלא וגם עוזרים לזולת, לא מדבור על אל שמקיימים שבע מצוות בני נח, האם לאלו יש שכר בעולם הבא? ואם לא, האם זו אשמתם שאינם מוצאים את הדרך לתורתנו הקדושה, הרי הם בכל זאת מנסים את כל יכולתם ברמת המידע שיש בידם?
תשובה: הקב"ה לא מקפח שכר שום בריה ובודאי שלא מקפח שכר הגויים על המעשים הטובים שעושים. גם בנוגע לעולם הבא יש מדרגות שונות וכל אחד יש לו את החופה שלו. השאלה אינה שאלה של אשמה. כל אחד הקב"ה בורא אותו בכדי שישעה את השליחות המיוחדת לו - שליחות שרק הוא יכול לקיימה. אחד לצורך שליחותו צריך נשמה יהודית אז הקב"ה שם נשמה זאת בגוף יהודי. גם לגוי יש שליחות שהיא שליחות המיוחדת לו. אם יעשה שליחותו יהיה מחסדי אומות העולם ושכרו יהיה יחד עם ישראל.
שאלה: ברכת הלבנה לנשים: האם נשים יכולות לשמוע "ברכת הלבנה" כשהגברים מתפללים? (לעמוד בצד ולא להפריע) טהאם זה מומלץ למי שמתחברת לזה.
תשובה: מובא בספר משנה ברורה ס' תכ"ו ס"ק א' בשם השל"ה שנשים לא מברכות ברכת הלבנה משום שהחיסרון והמיעוט של הלבנה נתלה בחטא חווה באכילתה מעץ הדעת טוב ורע. לכן גם נשים גם לא יעמדו לשמוע את ברכת הגברים. נשים תתחברנה אל ה' דרך שאר הברכות.
שאלה: חדר תפילה בעבודה : בעבודה שלי, בתוך הבניין, ישנו בית כנסת שהוא יותר כמו חדר תפילה. אין בו ספר תורה. זהו חדר אחד, ואין בו מחיצה לנשים. אני חושבת שאני היחידה שמתפללת שם מהנשים ואין לי מקום אחר שאני יכולה להתפלל בו. האם מותר להתפלל שם כשאחד מהגברים גם כן נמצא שם, לפעמים קורה שאני נמצאת שם לבד, ואז מגיע מישהו גם להתפלל ולהניח תפילין. האם זה ר?
תשובה: לכתחילה אל תתפללי שם. אך אם כבר התחלת להתפלל ומישהו נכנס, אינך חייבת לצאת.
שאלה: כסף מביטוח אחרי שריפה: אחרי שריפה כשמקבלים כסף מביטוח, צריכים לתת מעשר מהכסף?
תשובה: לא, כי זה לא רווח. אלא מחזירים לו מה שהיה לו כבר.
שאלה: קבורה שלא כהלכה: סבתי עליה ה הלכה לעולמה לפני כעשרים שנה. מאחר והייתה חברת קיבוץ לא דתי היא נקברה בארון קבורה. לאחרונה הנושא מטריד אותי ורציתי לשאול האם הנשמה שלה סובלת בשל כך בעולם הבא, והאם יש דרך לתקן את הדבר ע"י קבורה מחודשת או אולי יש דרך אחרת לתיקון העניין?
תשובה: בארץ אם קוברים עם ארון, קוברים עם חור בארון (כמו שעושים בקבורה צבאית) וזה נחשב קבורה בארץ. אם היה ללא חורים, אולי זה בעיה.
שאלה: ספק ביום השנה לאמי: אמי נפטרה בבית. אחי ואני היינו עימה בזמן הפטירה. בזמן הקשה הזה לא הסתכלנו בשעון כדי לדעת את שעת הפטירה. לא ברור לנו אם הזמן היה לפני או אחרי השקיעה. כך שנוצרה בעיה האם התאריך העברי הינו ה או ו חשון. קביעת המוות של רופא נעשתה לאחר שחלף זמן לא ידוע ובשעת חשכה. התייעצתי עם רב כשבועיים אחרי והוא שאל אותי שאלות מכוונות, אך לא ידעתי לענות לא בברור. בסופו של דבר נקבע התאריך (וזה מה נכתב על המצבה - ו חשון). עד היום אין לי מנוחה בעניין. בשנה הראשונה ערכנו את האזכרה ביום הקבורה, כמקובל. אך השנה כשהאזכרה נערכת ביום הפטירה. יש לי ספק גדול בעניין. מה ההלכה אומרת על מקרה זה, האם מתוך הספק יש עניין שאחי יאמר קדיש בשני התאריכים, האם זה מותר בכלל, האם יש עניין לעלות לקבר בשני התאריכים? ומה אני יכולה לעשות כדי להרגיש שאני מכבדת את זכרה של אמי בתאריך הפטירה, כשיש ספק מה התאריך הנכון בין שניהם?
תשובה: יש לנו כלל בהלכה שכל דבר מעמידים אותו על חזקתו. היות והיה לאימך "חזקת חיים", דוחים את זה עד כמה שאפשר. יש דוגמא לזה בהלכות עדות, שאם העדו שניים על מישהו שגנב, ואם גנב נפסל לעדות, אך לא ידוע אם גנב ביום א' או ביום ב'. מעמידים את הגנב על חזקת כשרות, ודוחים את הפסול עד יום שני. וגם כאן כיון שיש ספק, דוחים את ה"חזקת חיים" עד יותר מאוחר. אמנם יש על זה ט"ז ביורה דיעה שאומר שאם גבר מת, אומרים שמת מזמן. אך אם קבעו את היום המאוחר, את יכולה להיות רגועה, יש על מי לסמוך (כפי שהסברנו), ויום השנה יהיה על פי היום של אחרי השקיעה. ואין עניין לומר קדיש בשני התאריכים.
שאלה: מזוזה בדירה שרוכשיה פלשו אליה: לדירות שבנתה חברת "חפציבה" פלשו הרוכשים כדי להבטיח לפחות חלק מזכויותיהם. האם דירה כזאת חייבת במזוזה, מצד זה שאינה גמורה, ומצד שלא בטוח ששייכת אליהם כי פלשו בכוח ולא על פי הכרעה משפטית?
תשובה: היות והם פלשו, ועל פי חוק יש זכות קדימה לבנקים, הם הנושים העיקריים, אז כשתהייה הכרעה משפטית לא יתנו את הדירה למי שנתן את הכסף, אלא לנושה אחר. ונמצא שפלשו לדירה שאינה שלהם, ופטורים ממזוזה. אם מישהו רוצה להיות חסיד, יכול לקבוע בלי ברכה, אך אי אפשר לומר שחייב. אם אדם שוכר בית, חיוב המזוזה הוא מדרבנן, וכל שכן במקרה זה שהבעלות מפוקפקת ביותר.
שאלה: דוד עם או בלי י: למה בתהלים כתוב דוד בלי י ובספר דברי הימים כתוב דויד עם י?
תשובה: עקב שינויים בלשון הייתה התפתחות של הכתיב המלא והחסר ובספרים המאוחרים יותר בתנ"ך נכתב השם בכתיב מלא.
שאלה: דלת הננעלת בימינו: בגמ בבא קמא מובא מאמר על מספר מקרים שבהם מתריעין בשבת, מתכנסים בשבת ומתפללים בתחינות ובקשות ועם שופרות בכדי לבטל גזירה, בין יתר הדברים הגמ מביאה מקרה של "דלת הננעלת" - מזלו של אדם לא מצליח, ומוסיפה הגמ טעם לזה משום "לא במהרה תפתח" שלא קל לשנות מזל ביש שנפל על אדם, אדם שמזלו ביש לא הולך לו בשום דבר כל עסק שפותח לא מצליח, לא מוצא שידוכים, לא מצליח לקנות דירה, לא מוצא עבודה, ולא מוצא את עצמו בשום דבר. יש לצערנו הרבה כאלה, יש שאינם עובדים תקופה ארוכה, יש הרבה לא נשואים וכו וכולם בצער וביסורין ואין מי שיוציא אותם ממזלם זה שלא שפר. מדוע נשתכחה הלכה זו ואינה מיושמת לטובת המסכנים האומללים החיים איתנו?
תשובה: הותר להתריע בשבת על דברים שארעו בשבת, ואתה מדבר על בעיות מתמשכות (פרנסה, עבודה,שידוך). האם במקרים אלו צריך דווקא בשבת להתריע?!
שאלה: לימוד לקראת בניית בית: בתקופה האחרונה אני מרגישה שחוקה ורחוקה רוחנית מכיוון שאני סטודנטית ואין לי כרגע אפשרות ללמוד בצורה סדירה במדרשה. חשבתי להתחיל ללמוד עצמאית או עם עוד חברה. בנוסף יש לי חבר שמשתחרר מהצבא וגם מצבו הרוחני רעוע, ומכיוון שפנינו לכיוון רציני, הייתי מאוד שמחה אם הרב יכוון על ספרי לימוד שגם יחזקו את הפן האמוני וגם יעשירו וידריכו על הבית היהודי?
תשובה: ניתן ללמוד ספר מסילת ישרים. הל' תשובה לרמב"ם מהיד החזקה, ללמוד מסכת אבות עם פירושים שונים כגון פירוש רבינו יונה. חובת הלבבות בדילוג שער היחוד. אם אתם מבינים את שפתו של הרב קוק ניתן ללמוד מספר עין איה. בהצלחה.
שאלה: הלבנתי פנים לחברתי ברבים: בעבר הלבנתי את פני חברתי ברבים, בכיתה. עכשיו חופש ואני מחכה שכולנו נגיע לבית הספר ואז לבקש סליחה ממנה בפני כל הכיתה, האם זה ר למשוך את הזמן, אף על פי שביקשתי ממנה סליחה לבד בטלפון?
תשובה: כן. יש עניין לעשות "תשובת המשקל", באותה מידה שהיה החטא. בנתיים עשית כלפי שמיא מה שאת יכולה, וכשתוכלי תעשי תשובה מעולה יותר.
שאלה: כתם בדמות אותו האיש: בבית הכנסת בו חברי מתפלל, נוצר, בזמן הגשמים, כתם גדול על התקרה. הכתם נראה כמו דיוקן של ישו של הנוצרים. המתפללים הסירו את חלק התקרה בו נוצר הכתם והחליפו בחלק חדש. את חלק התקרה, עם הכתם, הניחו במחסן של בית הכנסת. אחד המתפללים העלה רעיון שאפשר למכור את הכתם לנוצרים תמורת כסף רב. מתפללים אחרים אמרו שאין לעשות דבר כזה, מחשש חילול השם. הם לא יודעים מה לעשות. מה דעת הרב?
תשובה: שלא ימכרו את זה, החשש נכון.
שאלה: שליח הולכה ושליח קבלה: מה ההבדל בחלות זמן הקדושין בין שליח הולכה לשליח קבלה?
תשובה: בשני המקרים הקידושין חלים כאשר הטבעת (או כל שווה כסף אחר, או שטר) עוברים מרשות הבעל לרשות האשה. שליח הולכה הוא שליח של הבעל, ולכן הקידושין חלים ברגע ששליח ההולכה מעביר את הטבעת לאשה. שליח קבלה הוא שליח של האשה, ולכן הקידושין חלים ברגע שהבעל מוסר לו את הטבעת. הרב יעקב כהן.
שאלה: מאכלים שונים בתוך הסעודה: ידוע שאכילת מאכלים שונים הבאים ללפת את הפת נפתרים בברכת המוציא שעל הפת. כמו כן ברור דינם של מאכלים הבאים לקינוח ולא לשם שביעה - דורשים ברכה לעצמם. אך מה יהיה דינם של מאכלי ביניים כמו אכילת זית בפנ"ע ולא על לחם, אבוקדו בפנ"ע וכו או אפילו סתם סלט חי. כוונתי לסי קע"ז, א : "אם הם דברים הבאים שלא מחמת הסעודה. כגון תאנים וענבים. אם אוכל אותם בלא פת טעונין ברכה לפניהם" והמ"ב בסק"ה מוסיף: " ה"ה חזרת וקישואין ומלפפונות חיין או צנון ובצל, ג"כ צריך לברך עליהן (דוגמאות שאינן מגיעות לעולם כקינוח בעלמא כיום).". מדבריו מובן שדברי המחבר בראשית הסימן שדברים שדרך לקבוע סעודה עליהם ובינהם מנה גם ירקות כוונתו לתבשילי ירקות הבאים לשם שובע וע"כ דינם שונה, כפי שגם משמע מהמשך דבריו שם בסק"ה ובביה"ל "כגון תאנים וכו ". מה דין פרות ירקות חיים בימינו, האם השתנתה המציאות מזמן המ"ב?
תשובה: מקובל בעולם שאדם אוכל פרוסת לחם עם סלט, עם גבינה, עם ביצה או עם זיתים, דברים המתלווים לאכילת פת. הכלל הוא שסלטים, זיתים ואבוקדו וכל ירקות שאנשים אוכלים בד"כ עם לחם, גם אם אוכל בפועל את הסלט, זיתים ואבוקדו ללא לחם, הואיל והדברים הללו באים בד"כ ללפת את הפת, כדי שאדם ישבע, הם נפטרים בברכת המוציא. אבל אם אוכל ענבים, אבטיח (או גלידה) שאלו ירקות ופירות שלא נאכלים לשבוע, אלא לכתחילה עשויים לקינוח, טעונים ברכה בפני עצמם. כך לשיטת רוב הראשונים. אך לרש"י יש שיטה אחרת במסכת ברכות שצריכים ברכה, ולא פוסקים כמותו. ולכן למעשה, יכול לאכול את הסלט, הזיתים וכו' בלי ברכה.
שאלה: הבדל בין קטנה לנערה: מה ההבדל בין המושגים קטנה ונערה ומה הזכויות של האב בהן?
תשובה: קטנה היא בת שהגיעה עד שתים עשרה שנים ולא הביאה סימני בגרות. מעל שתים עשרה אם הגיעו סימני בגרות נקראת נערה ואם לא עדיין דינה כקטנה עוד שנים אחדות. קטנה לא חייבת בעונשים ואביה זכאי במעשה ידיה במציאתה ובמסירתה לקידושין. ואין קידושיה ע"י עצמה קידושין. נערה, אביה זכאי במסירתה לקידושין אבל אינו יכול למוכרה. זמן נערות הוא משך ששה חודשים לאחר סימני הנערות. אחר כך נקראת בוגרת ואין לאביה שום זכות עליה.
שאלה: הגרמנים של היום יענשו?: אני מתגורר בברלין וראיתי את הפסוק שה פוקד עוון אבות "על שלישים ועל רביעים", האם יש משמעות מפסוק זה לגבי הגרמנים איתם אני חי היום שיענשו על השואה?
תשובה: איננו יודעים ואיננו מסוגלים לדעת מה הם חשבונותיו של הקב"ה.
שאלה: מקלחת לפני התפילה: האם יש בעיה הלכתית להתקלח לפני התפילה בערב או בבוקר?
תשובה: בערב ודאי שאין בעיה. בבוקר, אם זה חלק מההכנות ליום, כמו שאחרים שוטפים פנים, יכול להתרחץ.
שאלה: החולה המודה לה  בחוליו: המסילת ישרים פ"ח כותב: והנה אין לך אדם באיזה מצב שימצא - אם עני ואם עשיר, אם בריא ואם חולה - שלא יראה נפלאות וטובות רבות במצבו, כי העשיר והבריא כבר הוא חייב לו יתברך על עשרו ועל בריאותו העני חיב לו - שאפלו בעניו ממציא לו פרנסתו דרך נס ופלא, ואינו מניחו למות ברעב החולה - על שמחזיקו בכבד חליו ומכותיו, ואינו מניחו לרדת שחת וכן כל כיוצא בזה, עד שאין לך אדם שלא יכיר עצמו חיב לבוראו. ובהסתכלו בטובות אלה שהוא מקבל ממנו, ודאי שיתעורר להזדרז לעבודתו, כמו שכתבתי למעלה, כל-שכן אם יתבונן היות ו תלוי בידו יתברך, ומה שמצטרך לו ומה שמכרח אליו - ממנו יתברך הוא ולא מאחר. עכ"ל. לכאורה הוא יוצא מנקודת הנחה שהעני והחולה הנ"ל היו ראויים למות, אלא שבטוב ה נהיו רק חולים ועניים, בעוד שנקודת הפתיחה יכולה להיות המצב העשיר והבריא, ולפי"ז על מצבם כעת אין להודות, אלא להצדיק את הדין, ומה שנראה כטוב כנ"ל הוא רק חלק ממצבו, ולא מובן איך מתגלה כאן טובתו של ה יתברך?
תשובה: גם לו נגדיר שחיים שלמים הינם חיים בהם יש לאדם את כל צרכיו בהרחבה ובבריאות, בכל אופן גם כשאין את החיים בהופעתם השלמה המציאות דומה לכוס שיש בה חצי. האם להסתכל על חצי הכוס המלאה או על החצי החסרה. מידת השמח בחלקו היא היכולת לשמוח בחלק. ההדרכה של הרמח"ל אינה עמדה מדעית אלא זו עמדה נפשית מידותית. אם היסורים מונעים מהאדם להמשיך להתמלא מחויות של קודש אז היסורים הינם של אהבה.
שאלה: הפצרה בהורים למען בית: רציתי לשאול מה הדין כאשר יש מצב מסובך מאוד מבחינת בית, לא עלינו, האם מותר לבת לדבר עם אחד מהוריה בצורה מעט ישירה ובוטה, הבת רוצה לסייע להורים והיא רוצה לאמר דברים כואבים להורים על התנהגותם ועל התוצאות האפשריות, מצד שני היא מפחדת לפגוע בהורים ולעבור על כיבוד אב ואם?
תשובה: אם את חושבת שדבריך יועילו ויתקנו את המצב. וזה יהיה גם לטובת ההורים. מותר לך להעיר להם. כמובן בצורה הכי עדינה ומכובדת שאפשר. אך אולי כדאי שתתיעצי עם מי שהוא שיכוון אותך איך לעשות זאת בדרך שחביא לתוצאות חיוביות.
שאלה: שנת שמיטה מעוברת: אני זוכר שלמדתי ששנת שמיטה לא תהיה מעוברת, מה המקור ומה קרה לכלל הזה, הרי שנה הבאה היא שנת שמיטה מעוברת?
תשובה: אמנם בגמ' כתבו שאין מעברים שמיטין אבל הרמב"ם והראשונים הזכירו שבזמן ששביעית דרבנן אפשר למציאות זאת לחול. ועל כן שנה הבאה היא שנה מעוברת למרות שהיא שנת שמיטה. בברכת התורה והארץ הרב יהודה הלוי עמיחי
שאלה: האשה או הבעל שינו?: בספר מסילת ישרים בפרטי מדת הנקיות כותב הרמח"ל: "וכבר ספרו חכמים סנהדרין צז ע"ב מאותו מקום שהיו זהירים באמת שלא היה מלאך המות שולט שם ולפי שאשתו של רבי פלוני שינתה בדבריה אע"פ שהיה לכונה טובה, גרתה בהם מלאך המות עד שגרשוה משם בעבור זה וחזרו לשלותם". הרמח"ל כותב בפירוש שהאשה שנתה אך אם מעיינים בגמרא בפנים רואים שהבעל הוא זה ששינה. איך אפשר להסביר את הסתירה הזו?
תשובה: כנראה שהייתה לו גירסה אחרת בגמרא מהגירסה שבגמרות שלנו. וכך מעירים גם בהוצאה הנחשבת היום למדויקת של המסילת ישרים - 'סדר ויכוח'. הרב שמואל הולשטיין
שאלה: שינוי תפילה על פי המציאות: ראיתי שהשיבו כי אין אנו משנים בתפילה את המילים "שתעלנו בשמחה לארצנו, ותיטענו בגבולנו". למרות שאנו כבר בארץ כי בתפילתנו איננו מתפללים רק בשמנו, אלא בשמם של כל יהודי העולם, ורוב יהודי העולם אינם נמצאים, לצערנו, עדיין בארץ ישראל. האם במידה ורוב היהודים יהיו בארץ (קרי מעל 50 מיהדות העולם) תבוטל ברכה זו, ואם כן מה לגבי ההשלכות שיש בכוונות של תפילה זו על דרך הסוד? וכן האם ההגדרה של גלות היא בפשטות אי מיקום על אדמת א"י או מושג שאומר שכל עוד עם ישראל אינו שב לאביו שבשמיים תשובה שלמה ואמיתית, אז הוא נמצא בגלות מחשבתית ותודעתית וממילא בעוונותיו גולה מן הארץ, אך עצם השהיה בארץ תחת הגלות המחשבתית אינה מהווה יציאה מן הגלו התודעתית הזו, ממילא כשתהיה חזרה בתשובה אמיתית אל אבינו שבשמיים נזכה להפדות ברחמים ולא בדין, ולראות בבנין בית המקדש. מה דעת הרב בנושא?
תשובה: נראה בודאי שכאשר יתקבצו כל היהודים לארץ ישראל ונזכה לתהליכי גאולה שלימים יתבטא הדבר גם בתפילתנו ובקשותינו. לדוגמא כשהיה האר"י הקדוש בארץ ישראל לא אמרו קינה בתשעה באב שכתוב בה שאין מי שמוציא לאור את סודות התורה. וכן מובא בגמרא כי בזמן דוד ושלמה לא התפללו ש-ד' יבנה את ירושלים אלא שיגן עליה. הגדרת הגלות כפשוטה נראית בנוסח תפילת החגים במה שנאמר גלינו מארצנו ונתרחקנו מעל אדמתנו. וכן נאמר בעמוס וישראל גלה יגלה מעל אדמתו. לפעמים ישנם המתארים מצב רוחני מקולקל בשם גלות אך אין הדברים כפשוטן וזה רק בטוי סמלי. בימי בית ראשון היו זמנים שישראל עבדו עבודה זרה וזה לא היה גלות. אמנם ברור ששלמות גאולתם של ישראל היא כאשר יהיו נאמנים לתורה ולכל טבעם המיוחד שקיבלו מאבותינו ללא השפעת הגויים, כמו אמונה, אהבת הבריות וגמילות חסדים, אבל גם כאשר עדיין לא זכינו להשתלם במידות אם הגענו לארץ ישראל כבר יצאנו מהגלות, ובע"ה ע"י קדושת הארץ נזכה לשוב ל-ד' ולתורתו בב"א.
שאלה: בצל בסיר בשרי: רעייתי ערבבה בטעות בצל (בתחילת טיגון, ללא בשר) בסיר בשרי - בכף חלבית. מה דין שני הכלים?
תשובה: דבר חריף המתבשל בכלי בשרי נחשב בשרי ולכן לבצל הזה יש דין דבר בשרי. לכן אם הכף החלבית היתה בת יומה (שימוש בחלבי חם ב-24 שעות קודם) הבצל אסור באכילה ויש להכשיר את הסיר אבל אם היא אינה בת יומה הבצל מותר ואין צורך להכשיר את הסיר. את הכף יש להכשיר בהגעלה בכל אופן.
שאלה: מעשר כספים לעתיד: האם מותר להפריש מעשר כספים לחשבון בנק וכדומה, כדי לשמור אותו לחינוך הילדים בישיבות אולפנות בעתיד? הילדים היום בגילאי 2-7.
תשובה: כספי מעשר מיועדים לאנשים עניים, ולכן אף אם עושה מצוות נוספות, אין להשתמש בכספי מעשר בשבילם. כסף שיועד אין לעשות לו הסבה.
שאלה: תפילת שחרית לפני הזמן: אני כרגע עובד במלצרות ויוצא שאני חוזר הביתה עייף מאוד בשעת 3-4 לפנות בוקר. אני לא חושב שאני מסוגל להחזיק את עצמי ער עד 5:30 על מנת להתפלל שחרית בזמן, וכן אני לא יכול לקום עד 9:30 כדי להגיד שמע בזמן. האם מותר להתפלל שחרית לפני זמנה?
תשובה: בדיעבד מותר להתפלל שחרית אפ' קודם הנץ החמה לאחר עלות השחר. (תבדוק בלוחות את זמני עלות השחר).
שאלה: קריאת שמע ותפילין בעלות השחר: האם הבעיה של מעיד עדות שקר קיימת גם כשאומר קריאת שמע ללא תפלין בעלות השחר (שזה לפני הזמן לכתחילה) כאשר חייב לישון לפני התפילה, והאם הבעיה קיימת גם לאחר זמן ק"ש?
תשובה: ח אומרים שהקורא ק"ש ללא תפילין, כאילו מעיד עדות שקר. מדובר על אדם שיש ביכולתו להניח תפילין, אך האנוס כגון מי שאין לו תפילין ואם יחכה עד שיהיה לו יעבור הזמן, לא שייך "עדות שקר". ולכן לפני עלות השחר שלא הגיע הזמן, לא קיימת הבעיה ויקרא. כל העניין של "עדות שקר" הוא בקורא ק"ש לשם מצוות ק"ש, אך הקורא לשם לימוד או מתפלל אחר זמן ק"ש, אין איסור לאומרה ללא תפילין.
שאלה: הרכב פתיל התכלת לרמב"ם: לשיטת הרמב"ם בפתיל תכלת (אחד מתוך שמונה) האם עדיף פתיל אחד שמראש חציו צבוע בתכלת וחציו בלבן, או עדיף לקשור חצי פתיל תכלת וחצי פתיל לבן על מנת לקבל פתיל אחד שחציו תכלת וחציו לבן?
תשובה: אי אפשר לומר שיש עדיפות, גם זה כשר וגם זה כשר. המשנה ברורה אומר שמי שקושר שני חלקים זה כשר לכתחילה. גם חוט לא נוצר בכל אורכו בטבע, אלא טווים אותו. ולכן, אפשר לעשות כמו 2 האפשרויות שהצגת.
שאלה: סעודת שלישית וכיבוד הורים: במשפחתי לא מקפידים על סעודת שלישית בזמנה, לפעמים יוצא שהמשפחה מתחילה לאכול סעודה אחרי שעברו ה 13.5 דקות, ולי יש בעיה עם זה, אבל הוריי מעוניינים (ואפילו מוכנים להכריח אותי) שאני יאכל איתם. מה קודם, מצוות הסעודה בזמנה או כיבוד הורים?
תשובה: אין כיבוד הורים במקום שיש איסור וכיון שכאן יש איסור לאכול לאחר השקיעה צריך לשכנע את ההורים שיאכלו בזמן, או שלפחות אתה תתחיל לאכול מוקדם יותר.
שאלה: ברכה על מאכל ספק כשר: לומדים איתי תלמידים בראשית דרכם בשמירת מצוות, שמתחילים לברך ולאט גם לשמור כשרות (למרות הקושי), יש מהם הסועדים עדיין במסעדה צמחונית ושואלים אותי אם יש לברך על האוכל, מה הדין אם ספק כשר, ומה הדין אם ודאי שלא כשר?
תשובה: בכל מקרה לא יברכו, גם אם האוכל ספק כשר. כי לפי הרמב"ם המברך במקום שלא צריך לברך, עובר על "לא תישא שם ה' אלוקיך לשוא".
שאלה: להאמין שהגאולה קרובה: אני בחורה דתיה שלומדת באולפנא, שם כל הזמן מלמדים אותנו להאמין ולדעת שכל רגע תגיע הגאולה. אני ממש רוצה להאמין אבל בתוכי אני לא מתחברת לזה, אני חושבת שאנחנו רחוקים מהגאולה וקשה לי להאמין. מה אני צריכה לעשות כדי להאמין בתוכי שהגאולה קרבה?
תשובה: יש דרכים רבות לגאולה. אנו למדנו מדברי ח שיש שני דרכי גאולה. יש גאולה בדרך ניסית ויש גאולה בדרך הטבע. לגבי הגאולה בדרך הנס מובן מאד שקשה לך מאד להרגיש קרובה למצב של הנס. הרי נס זה הופעה מפתיעה ממקום לא צפוי. כאן את צריכה להגביר את האמונה בניסים שיכולים להתרחש. הנס מצליח לדלג על כל המגבלות שאנו רואים מול ענינו. הבסיס לאמונה בניסים זה יציאת מצרים. אם הקב"ה ירצה הוא יכול ברגע אחד להביא את הגאולה בדרך ניסית. אולם אין לנו הבטחה שיהיה נס ברגע זה. זה תלוי ברצון ה'. כאן את צריכה להאמין באפשרות לגאולה. אולם אין כאן ביטחון שזה יקרה עוד רגע. אולם יש גאולה בדרך הטבע. הגאולה בדרך הטבע היא גאולה שבה אנו יכולים לראות ולצפות ביתר בהירות את שלבי הגאולה. ב"ה אנו נמצאים בדור שאנו זוכים לראות כנגד עינינו את הגאולה הולכת ומתממשת. הגאולה מתוארת בתפילת שמנה עשרה כתחנות שאותם אנו צריכים לעבור: תשובה, סליחה, גאולה מקומית, ברכת השנים, קיבוץ גלויות, בירור בין הצדיקים ומאמינים לבין אלו שאינם מאמינים, בנין ירושלים וביאת משיח. אנו פחות או יותר נמצאים עתה בתחנה של קיבוץ גלויות ובתחנה של הבירור בין המאמינים לאלו שאינם מאמינים. אנו לא יודיעם להעריך כמה זמן תיקח כל תחנה. אולם אנו רואים שהקצב של הגאולה די מהיר. תוך מאה שנה עברנו כבר כמה תחנות. יתכן שהתחנות הבאות תקחנה פחות זמן ויתכן שתקחנה יותר זמן. בכל אופן מדובר על עשרות שנים. נתאזר בסבלות ובעי"ז נראה את המשך הגאולה. בענין הגאולה בדרך הטבע קל יותר להאמין. זאת אנו רואים מול עיננו. אם בנקודה זאת יש לך קושי אזי כדאי שתשאלי על כך עוד הרבה שאלות עד שהדברים יתבררו לך. בשורות טובות.
שאלה: צורך עז לתת: יש לי כל הזמן צורך עז לתת. כל מה שיש לי, אני רוצה לתת גם לאחרים שייהנו גם. השאלה היא - אם זה טוב או לא. כי מצד אחד זה מראה על לב טוב, ומצד שני, רוב העולם לא ככה. ואז אני מתאכזב וחושב שכולם רעים וקמצנים שהם לא כמוני. מה עושים?
תשובה: אשריך שיש בך מידת חסידות ואתה אוהב לתת עוד ועוד. אולם התנאי לכך שתנהג בדרך זו היא רק אם יהיה לך בהירות שאתה נוהג זאת מצד מידת החסידות. מידת החסידות משמעותה היא שלא כולם חייבים לעשות אותה. רוב הבריות יכולים וחייבים להיות צדיקים. אולם הם לא חייבים לנהוג במידת החסידות. במידת החסידות נוהגים רק המיוחדים ויחידי סגולה. המיוחדים האלו יודעים את זה שהם מיוחדים ולכן הם לא מצפים להתנהגות דומה מצד שאר החברה. אשריך שאתה יכול לנהוג במידת החסידות.
שאלה: ברכת כהנים במדים: כהן עם מדי חייל שמתפלל בבית כנסת של חרדים אדוקים, והימצאותו במדים מעוררת תשומת לב, האם מותר לו לעלות לדוכן? (כפי שאני יודע הבעיה בעלית בעלי מומין לדוכן היא משום שהם מעוררים עניין, והציבור יתרכז בהם ולא )
תשובה: אינני רואה שום בעיה בעליית כהן לדוכן כשהוא עם מדים.
שאלה: עציצים בפרגולה בשנת שמיטה: תחביבי האהוב מאוד הוא לגדל צמחי בית ולרבותם. יש לי פרגולה מרוצפת וגבוהה מן אדמת הגינה בכ-20 ס"מ. הפרגולה מקורה היטב בלוחות פלסטיק בצבע חלב. הייתי רוצה לקבל מהרב הדרכה כיצד אני יכול להמשיך לטפל בעציצים שלי אך כמובן גם לשמור את שנת השמיטה. עלי לציין שהעציצים נמצאים בחורף תמיד בבית ומהאביב בפרגולה.
תשובה: א. יש להניח על הרצפה ניתוק של ניילון על כל אזור הפרגולה. ב. צריך לבדוק שיש בגג הפרגולה פלסטיק מלא. ג. יש לבדוק שהעציצים בהם הנך מגדל הנקבים יהיו בסה"כ לא יותר מ 2.5 סמ"ר (כששה חורים של 0.8 מ"מ קוטר). ד. יש להניח במרפסת מסביב לפרגולה דפנות בגובה 1 מטר. יכולים לעשות זאת מרשת וכדו'. ה. במלוי כל התנאים דלעיל אפשר להמשיך לעבד את הגינה. בברכת התורה והארץ הרב יהודה הלוי עמיחי
שאלה: כפיה לחזרה בתשובה: יש לי בן מנישואין קודמים היום הוא כמעט בן 13 ועד היום לא כל כך הקפדנו בבית על ברכות. בעלי חלה לאחרונה בטרשת נפוצה והוא בבית כל היום, ובעקבות המחלה הוא התחיל יותר להתפלל רק תפילת שחרית, ופתאום ביום בהיר אחד הוא מחליט לחנך את כל בני ביתו לתורה ולכפות על כולנו את ההלכות. הייתי רוצה לשאול את הרב מה אני עושה במקרה כזה עם בני שהיום הוא רוצה ללכת בדרך של שאלת רבנים והוא רוצה להתקדם לאט לאט בדרך שלו, האם אני צריכה ללכת אחרי כפיה אחרי בעלי שעד היום הוא בעצם לא חינך אותם בדרך כזו מה אני עושה היום?
תשובה: תלכי עם בנך לרב מחנך והוא יציע את הדרך איך בנך יתקרב לקיום מצות. ואני מניח שאם בעלך ידע שהילד מתקדם לפי הדרכת רב הוא לא ילחוץ עליו אלא יקבל את דעת הרב.
שאלה: שימוש אחר באבקת אפיה: האם מותר להשתמש באבקת אפייה לשימוש הגייני, או שיש בזה משום ביזוי למזון?
תשובה: אם זה לצורך, אין בזה ביזוי.
שאלה: פקודת גירוש בחברון: השבוע סירבו חיילי דוכיפת להשתתף בגירוש משפחות מהשוק בחברון. לפי מה שהבנתי, על החיילים הוטלה משימת בטחון שוטף של הגנה מפני ערבים באיזור. על ידי שמירתם, שוחררו חיילים אחרים שעסקו בבט"ש להשתתף יותר ישירות הפינוי עצמו. (לא מעגל ראשון, אך שני ושלישי). האם בכהאי גוונא מותר חובה לסרב, ובהנחה שהוראת הרב היא שחובה לסרב, איזה איסור עושים החיילים המחליפים חיילים שישתתפו בפינוי?
תשובה: יש כאן בעיה של מסייע לדבר עבירה.
שאלה: קניית עציצים בשמיטה: האם מותר לקנות עציצים ופרחים לנוי לבית בשנת שמיטה?
תשובה: עציצים ופרחים אפשר לקנות בשביעית אם יודעים שלא נעשה בהם איסורים בשביעית, אחרת הרי זה כמסייע לדבר עבירה. על כן כל מקום שיש פיקוח מסויים ואדם סומך על כך יכול לקנות, אבל ברור שאין לקנות סתם פרחים ועציצים בשנת השביעית. בברכת התורה והארץ הרב יהודה הלוי עמיחי
שאלה: התקנת תוכנות קיימות ללקוחות: במקצועי כטכנאי מחשבים נתקלתי פעמים רבות במקרים בהם ללקוח מותקנת מערכת הפעלה לא מקורית במחשבו. האם במקרה שיש צורך למחוק את תוכן המחשב ולהתקין הכל מחדש מותר לי להתקין לו תוכנה ללא רישיון כמו שהיתה לו? האם מותר לי להתקין את התוכנה אם הוא מביא לי את הדיסק ואני מבצע את העבודה, והאם מותר לי להתקין לו תוכנה חוקית שקניתי בזול מאוד אך כתוב עליה בפירוש שאינה למכירה חוזרת, וכן מה במקרה שאני נותן לו אותה במתנה והוא משלם על העבודה בלבד? אציין שלקוחות רבים לא יהיו מרוצים אם לא אתקין את התוכנה שהייתה קיימת במחשב שלהם?
תשובה: במקרה הראשון האיסור הוא לא "לפני עיור" אלא מסייע לדבר עברה ובמקום שהפרנסה תלויה בכך יש מתירים. במקרה השני אם אינך מוכר לו את התוכנה אלא לוקח רק על העבודה, הדבר מותר אם אכן המדובר בשכר עבודה בלבד.
שאלה: ת מס ללא צוואה: אם אבא שלי נפטר והשאיר דירה בלי צוואה האם אני צריך לשלם עליה מס בשביל לקבלה?
תשובה: לפי חוקי מדינת ישראל, אין ת מס על ירושה. הרב יהודה אודסר.
שאלה: גזל בשיחות טלפון: האם כשאדם משוחח בטלפון ואדם שלישי ניגש אליו ומפריע לשיחה האם יש כאן ענין של גזל: 1. במידה והאדם השני שממתין כעת הוא המתקשר - האם יש כאן גזל כסף וגזל זמן, הוא הרי משלם גם על הזמן שבו האדם אליו התקשר משוחח עם משהו אחר, ובשל השיחה הצדדית, התארך זמן השיחה הראשונה. 2. במידה והאדם שפנו אליו הוא המשלם על השיחה והצד השני פשוט נאלץ להמתין על הקו האם יש כאן גזל זמן? ולגבי שתי השאלות, מעבר למקובל בדרך ארץ כמובן, האם בכלל יש ענין של גזל כאשר באמצע השיחה מבקשים מהאדם להמתין (שיחה ממתינה, שלא ישרף תבשיל, טל אחר מצלצל, משהו בדלת או באינטרקום וכו ), אשמח לקבל הפניה למקורות.
תשובה: הפסקה באמצע שיחת טלפון לצורך דיבור עם אדם אחר, בודאי שאין בה איסור גזל, שכן לא נלקח שום דבר מן המתקשר, ומה עוד שהמתקשר יכול לנתק את השיחה בכל שלב. אומנם מסתבר שאין זה דבר ראוי וקרוב לאיסור מזיק, מה עוד שהשורש לאיסור מזיק, לפי חלק מן הראשונים, הוא באיסור ואהבת לרעך כמוך, ובמקרה דנן כל אדם לא רוצה שיפריעו לו באמצע שיחה ויגרמו לו גזל זמן וכסף. עם כל זאת ברור שאין בעיה בהפסקות קצרות המקובלות בין בני אדם, כמו לענות רגע לממתינה, שכן גם המתקשר שכרגע מפסיד זמן, היה רוצה לענות לשיחה ממתינה בסיטואציה דומה, וממילא לא שייך מה "ששנוא עלך אל תעשה לחבריך". הרב חננאל פאטשינו
שאלה: מתי נבראה הקשת?: אנו יודעים שהשם יתברך ברא את העולם בשישה ימים. בתקופת דור המבול השם נותן לנח סימן את הקשת לכך שלא יביא על העולם מבול. האם יתכן שבעת בריאת העולם גם הקשת נוצרה אך לא ניתן לה תפקיד כל שהוא, או שיתכן כי הקשת נוצרה לאחר בריאת העולם עם המבול?
תשובה: על פי המשנה במסכת אבות (פרק ה משנה ו) הקשת נבראה בין השמשות של היום השישי לבריאה אולם יש מפרשני התורה שלומדים שהקשת נבראה לאחר המבול (ועיין ברמב"ן בראשית ט יב)
שאלה: נסיעה לחוץ לארץ לשמחה: השבוע כנראה אני אסע לחוץ לארץ. ורציתי לשאול, האם לומר "על נהרות בבל" בסעודות למרות שיהיו אלו סעודות של שמחת חתונה, וכן האם יש ענין לומר דברי תורה דווקא על עליה וישוב ארץ ישראל, או שיש בעיה של "מוטב יהיו שוגגים" והאם לברך שהחיינו בחזרה לארץ ישראל?
תשובה: תברך כמו כולם. דבר על א"י אל תחשוש, ספר בשבחה תדחה את הוצאות הלעז. דיבור עקיף על הארץ מועיל לעתים רבות יותר מהטפה ישירה. לא תקנו ברכת שהחיינו על שיבה ארצה.